Publicēts:
Latvijas Vēstnesis
, 55 (5882),
15.03.2017.
OP numurs: 
2017/55.7
Izdevējs: 
Sabiedrisko
pakalpojumu regulēšanas
komisija
Veids: 
lēmums
Numurs: 
1/6
Pieņemts: 
09.03.2017.
Stājas spēkā: 
03.04.2017.
Attēlotā redakcija:
 01.01.2018. - ...
Grozījumi:
SPRK 14.12.2017. lēmums 
Nr.1/34 / LV, 254 (6081), 21.12.2017. / Stājas spēkā 01.01.2018.
Sabiedrisko pakalpojumu regulēšanas komisijas padomes lēmums Nr.1/6
Rīgā 2017.gada 9.martā (prot. Nr.10, 3.p.)
Noteikumi par informāciju elektroenerģijas un dabasgāzes
galalietotājiem
Izdoti saskaņā ar 
Elektroenerģijas tirgus likuma
32.panta
 ceturto daļu
un 
Enerģētikas likuma
 
107.panta
 sesto daļu
1. Vispārīgie jautājumi
1. Noteikumi nosaka, kādu informāciju un kādā apjomā elektroenerģijas tirgotājs, dabasgāzes tirgotājs, tajā skaitā
dabasgāzes sadales sistēmas operators, kas piedalās dabasgāzes tirdzniecībā, nodrošinot pēdējo garantēto piegādi,
un dabasgāzes publiskais tirgotājs, (turpmāk kopā – tirgotājs) ietver elektroenerģijas vai dabasgāzes (turpmāk kopā –
enerģija) galalietotājam (turpmāk – galalietotājs) izsniedzamajos rēķinos un informatīvajos materiālos.
2. Noteikumos lietoti šādi termini:
2.1. 
apvienotais rēķins
 – rēķins, kurā ietverta maksa par patērēto elektroenerģiju un dabasgāzi;
2.2. 
rēķins
 – darījumu attaisnojuma dokuments, ko tirgotājs izraksta un nosūta galalietotājam samaksai par
patērēto enerģiju.
2. Rēķinos iekļaujamā informācija
3. Tirgotājs galalietotājam, kas norēķinās par patērēto enerģiju, apmaksājot saņemtos rēķinus, izsniedzamajos
rēķinos norāda vismaz:
3.1.elektroenerģijas galalietotājam:
3.1.1. saņemtā enerģijas produkta nosaukumu;
1
/
5
3.1.2. norēķinu periodā piegādātās elektroenerģijas apjomu kilovatstundās [kWh];
3.1.3. elektroenerģijas cenu norēķinu periodam [EUR/kWh];
3.1.4. maksu par elektroenerģiju norēķinu periodā [EUR];
3.1.5. maksu par sistēmas pakalpojumiem un citiem pakalpojumiem [EUR] (neattiecas uz rēķiniem par
elektroenerģiju lietotājiem, kas nav mājsaimniecības lietotāji un kas nav deleģējuši elektroenerģijas tirgotāju
norēķināties par sistēmas pakalpojumiem), norādot vienības vērtību;
3.1.6. maksu par obligātā iepirkuma komponentēm un maksu par jaudas komponentēm [EUR] (neattiecas
uz rēķiniem par elektroenerģiju lietotājiem, kas nav mājsaimniecības lietotāji un kas nav deleģējuši
elektroenerģijas tirgotāju norēķināties par obligātā iepirkuma komponentēm un jaudas komponentēm),
norādot vienības vērtību;
3.1.7. kopējo maksājuma summu norēķinu periodam [EUR];
3.1.8. informāciju par to, kur iespējams iepazīties ar šo noteikumu 7., 8., 10., un 12.punktā noteikto
informāciju;
3.2. dabasgāzes galalietotājam:
3.2.1. saņemtā enerģijas produkta nosaukumu;
3.2.2. norēķinu periodā piegādātās dabasgāzes apjomu kilovatstundās [kWh];
3.2.3. norēķinu periodā piegādātās dabasgāzes apjomu kubikmetros [m
3
] un dabasgāzes vidējo svērto
augstāko siltumspēju standartapstākļos norēķinu periodā [kWh/m
3
] attiecīgajai siltumspējas zonai patērētā
dabasgāzes apjoma kubikmetros pārrēķinam kilovatstundās [kWh];
3.2.4. dabasgāzes cenu norēķinu periodam, kas ietver uzglabāšanas un pārvades sistēmas pakalpojumus
[EUR/kWh];
3.2.5. maksu par dabasgāzi norēķinu periodā [EUR];
3.2.6. maksu par sadales sistēmas pakalpojumu [EUR], norādot vienības vērtību;
3.2.7. kopējo maksājuma summu norēķinu periodam [EUR];
3.2.8. informāciju par to, kur iespējams iepazīties ar šo noteikumu 7., 11. un 12.punktā noteikto informāciju.
(SPRK padomes 
14.12.2017.
 lēmuma Nr. 
1/34
 redakcijā)
4. Tirgotājs galalietotājam, kas norēķinās par patērēto enerģiju, apmaksājot saņemtos apvienotos rēķinus,
izrakstītajos apvienotajos rēķinos norāda vismaz šo noteikumu 3.punktā noteikto informāciju, atsevišķi nodalot
informāciju par dabasgāzes un elektroenerģijas patēriņu.
3. Informatīvajos materiālos iekļaujamā informācija
5. Vismaz reizi gadā, pirms norēķinu perioda sākuma, elektroenerģijas tirgotājs galalietotājam, kas norēķinās par
patērēto elektroenerģiju, izmantojot no rēķina atšķirīgus norēķinu veidus, nosūta uz elektroenerģijas tirdzniecības
līgumā norādīto korespondences piegādes adresi, izņemot gadījumus, kad galalietotājs ir atteicies saņemt informatīvos
materiālus korespondences piegādes adresē, vai publicē elektroenerģijas tirgotāja lietotāju apkalpošanas tīmekļa
vietnē informatīvu materiālu, kurā norāda vismaz:
5.1. saņemtā elektroenerģijas produkta nosaukumu;
5.2. norēķinu periodā prognozēto vidējo elektroenerģijas patēriņu mēnesī [kWh];
2
/
5
5.3. ikmēneša maksājuma apmēru, ko tirgotājs piemēros norēķiniem nākamajam norēķinu periodam [EUR];
5.4. elektroenerģijas cenu norēķinu periodam [EUR/kWh];
5.5. maksu par sistēmas pakalpojumiem un citiem pakalpojumiem [EUR];
5.6. maksu par obligātā iepirkuma komponentēm un maksu par jaudas komponentēm [EUR];
5.7. galalietotāja norēķinu periodā veikto maksājumu kopsummas salīdzinājumu ar aprēķināto summu par
faktiski saņemto pakalpojumu apjomu;
5.8. informāciju par to, kur iespējams iepazīties ar šo noteikumu 7., 8., 10. un 12.punktā noteikto informāciju.
(Grozīts ar SPRK padomes 
14.12.2017.
 lēmumu Nr. 
1/34
)
6. Vismaz reizi gadā, pirms norēķinu perioda sākuma, dabasgāzes tirgotājs galalietotājam, kas norēķinās par
patērēto dabasgāzi, izmantojot no rēķina atšķirīgus norēķinu veidus, nosūta uz dabasgāzes tirdzniecības līgumā
norādīto korespondences piegādes adresi, izņemot gadījumus, kad galalietotājs ir atteicies saņemt informatīvos
materiālus korespondences piegādes adresē, vai publicē dabasgāzes tirgotāja lietotāju apkalpošanas tīmekļa vietnē
informatīvu materiālu, kurā norāda vismaz:
6.1. saņemtā dabasgāzes produkta nosaukumu;
6.2. norēķinu periodā prognozēto vidējo dabasgāzes patēriņu mēnesī [kWh];
6.3. ikmēneša maksājuma apmēru, ko tirgotājs piemēros norēķiniem nākamajam norēķinu periodam [EUR];
6.4. dabasgāzes cenu norēķinu periodam, tajā skaitā maksu par sadales sistēmas pakalpojumu un citiem
pakalpojumiem [EUR/kWh];
6.5. galalietotāja norēķinu periodā veikto maksājumu kopsummas salīdzinājumu ar aprēķināto summu par
faktiski saņemto pakalpojumu apjomu;
6.6. informāciju par dabasgāzes vidējo svērto augstāko siltumspēju standartapstākļos norēķinu periodā
[kWh/m
3
] patērētā dabasgāzes apjoma kubikmetros pārrēķinam kilovatstundās [kWh] un informāciju par
tīmekļa vietni, kurā iespējams veikt patērētā dabasgāzes apjoma m
3
 pārrēķinu kWh;
6.7. informāciju par to, kur iespējams iepazīties ar šo noteikumu 7., 11. un 12.punktā noteikto informāciju.
(Grozīts ar SPRK padomes 
14.12.2017.
 lēmumu Nr. 
1/34
)
7. Tirgotājs pēc galalietotāja pieprasījuma nodrošina, ka galalietotājam ir pieejama informācija par enerģijas faktisko
patēriņu vismaz iepriekšējos 24 mēnešos vai laikā no enerģijas tirdzniecības līguma noslēgšanas dienas, ja tas ir
īsāks par 24 mēnešiem:
7.1. par katru norēķinu periodu, ja katrā norēķinu periodā tiek nolasīti enerģijas komercuzskaites mēraparāta
rādījumi, un šā enerģijas faktiskā patēriņa salīdzinājumu ar iepriekšējā gada attiecīgā norēķinu perioda faktisko
patēriņu;
7.2. vismaz reizi gadā, ja katrā norēķinu periodā netiek nolasīti enerģijas komercuzskaites mēraparāta rādījumi,
un šā enerģijas faktiskā patēriņa salīdzinājumu ar iepriekšējā gada faktisko patēriņu.
8. Vismaz reizi gadā, ne vēlāk kā līdz 1.aprīlim, elektroenerģijas tirgotājs nodrošina galalietotājam iespēju
iepazīties ar informatīvu materiālu, kurā ietver ziņas par iepriekšējā kalendārajā gadā piegādātās elektroenerģijas
izcelsmi, norādot:
8.1. no elektroenerģijas ražotājiem Latvijā iepirktās elektroenerģijas īpatsvaru kopējā galalietotājiem piegādātajā
elektroenerģijas apjomā;
3
/
5
8.2. no citiem tirgotājiem Latvijā iepirktās elektroenerģijas īpatsvaru kopējā galalietotājiem piegādātajā
elektroenerģijas apjomā;
8.3. elektroenerģijas biržā iepirktās elektroenerģijas īpatsvaru kopējā galalietotājiem piegādātajā
elektroenerģijas apjomā;
8.4. no katra atjaunojamo energoresursu veida (hidroenerģijas, biogāzes, biomasas, vēja enerģijas, saules
enerģijas vai cita atjaunojamo energoresursu veida) saražotās elektroenerģijas īpatsvaru kopējā galalietotājiem
piegādātajā elektroenerģijas apjomā, ja šādu informāciju elektroenerģijas tirgotājam ir iespējams iegūt;
8.5. no katra fosilā kurināmā veida (dabasgāzes, oglēm, degakmens vai cita fosilā kurināmā veida) saražotās
elektroenerģijas īpatsvaru kopējā galalietotājiem piegādātajā elektroenerģijas apjomā, ja šādu informāciju
elektroenerģijas tirgotājam ir iespējams iegūt.
9. Informācijai par piegādātās elektroenerģijas izcelsmi no atjaunojamiem energoresursiem ir jābūt pamatotai
saskaņā ar normatīvajiem aktiem.
10. Vismaz reizi gadā, ne vēlāk kā līdz 1.aprīlim, elektroenerģijas tirgotājs nodrošina iespēju galalietotājam
iepazīties ar informatīvu materiālu, kurā norāda, kur ir publiski pieejama informācija par galalietotājiem piegādātās
elektroenerģijas ražošanas ietekmi uz vidi iepriekšējā kalendārajā gadā, vismaz attiecībā uz oglekļa dioksīda emisijām
un radioaktīvajiem atkritumiem, ja šādu informāciju elektroenerģijas tirgotājam ir iespējams iegūt.
11. Vismaz reizi gadā, ne vēlāk kā līdz 1.aprīlim, dabasgāzes tirgotājs un dabasgāzes publiskais tirgotājs
nodrošina iespēju galalietotājam iepazīties ar informatīvu materiālu, kurā ietver ziņas par iepriekšējā kalendārajā gadā
piegādātās dabasgāzes izcelsmi, norādot:
11.1. galalietotājiem piegādātās dabasgāzes izcelsmes valsti, tajā skaitā sašķidrinātas dabasgāzes izcelsmes
valsti, ja šādu informāciju dabasgāzes tirgotājam un dabasgāzes publiskajam tirgotājam ir iespējams iegūt;
11.2. dabasgāzes, tajā skaitā biometāna, avotus Latvijā, ja šādu informāciju dabasgāzes tirgotājam un
dabasgāzes publiskajam tirgotājam ir iespējams iegūt.
12. Tirgotājs nodrošina iespēju galalietotājam iepazīties ar informatīvu materiālu, kurā ietverta informācija par
galalietotāju tiesībām attiecībā uz domstarpību izšķiršanas līdzekļiem.
13. Elektroenerģijas tirgotājs nodrošina, ka šo noteikumu 8. 10. un 12. punktā minētie informatīvie materiāli, un
dabasgāzes tirgotājs un dabasgāzes publiskais tirgotājs nodrošina, ka šo noteikumu 11. un 12.punktā minētie
informatīvie materiāli ir ievietoti tirgotāja tīmekļa vietnē un to drukāti eksemplāri ir brīvi pieejami lietotāju apkalpošanas
centrā. Ja lietotāju apkalpošanas centrs nav izveidots, tirgotājs pieeju informatīvajiem materiāliem nodrošina tirgotāja
juridiskajā adresē, faktiskajā adresē un filiālē.
4. Noslēguma jautājumi
14. Galalietotāju iesniegumus par šajos noteikumos tirgotājam noteikto pienākumu izpildi izskata Sabiedrisko
pakalpojumu regulēšanas komisija (turpmāk – regulators). Pēc galalietotāja iesnieguma saņemšanas vai pēc savas
iniciatīvas regulators izvērtē tirgotāja rīcības atbilstību šiem noteikumiem un lemj par tiesiskām sekām, ja tirgotājs nav
izpildījis tam šajos noteikumos noteiktos pienākumus.
15. Līdz 2018.gada 31.decembrim dabasgāzes publiskais tirgotājs informatīvajos materiālos šo noteikumu
6.2.apakšpunktā noteikto informāciju norāda kilovatstundās (kWh) un kubikmetros (m
3
) un šo noteikumu
6.4.apašpunktā noteikto informāciju 
euro
 par kilovatstundu (EUR/kWh) un 
euro
 par kubikmetru (EUR/m
3
).
16. Atzīt par spēku zaudējušu Sabiedrisko pakalpojumu regulēšanas komisijas 2014.gada 4.decembra lēmumu Nr.
1/17
 "Noteikumi par informāciju elektroenerģijas un dabasgāzes galalietotājiem" (Latvijas Vēstnesis, 2014, 245.nr.).
4
/
5
© Oficiālais izdevējs "Latvijas Vēstnesis"
Noteikumos iekļautas tiesību normas, kas izriet no:
1) Eiropas Parlamenta un Padomes 2009.gada 13.jūlija Direktīvas 
2009/72/EK
 par kopīgiem noteikumiem attiecībā uz
elektroenerģijas iekšējo tirgu un par Direktīvas 
2003/54/EK
 atcelšanu;
2) Eiropas Parlamenta un Padomes 2009.gada 13.jūlija Direktīvas 
2009/73/EK
 par kopīgiem noteikumiem attiecībā uz
dabasgāzes iekšējo tirgu un par Direktīvas 
2003/55/EK
 atcelšanu.
Sabiedrisko pakalpojumu regulēšanas komisijas
padomes priekšsēdētājs 
R.Irklis
17. Noteikumi stājas spēkā 2017.gada 3.aprīlī.
Informatīva atsauce uz Eiropas Savienības direktīvām
5
/
5